JESZ U21: Legalább ma hallgasson Bajnai! - Bajkó-Sokoray Blogja
bajko-sokoray 2013.12.12. 16:38
Bajnai Gordon Antall József halálának 20. évfordulója alkalmából videóüzenetet tett közzé az interneten. Hátborzongató, hogy valaki kampánycélokra használja a volt miniszterelnök halálát.
Jól megírt beszéd kétségtelen, de az is biztos, hogy soha nem született volna meg, ha nincs választási kampány Magyarországon. Ha elmondója nem az az ember lenne, aki éppen minden percét arra áldozza, hogy visszaszerezze elvesztett miniszterelnöki pozícióját. Így már hátborzongató hallgatni a keresztény erkölcsről papoló Bajnai Gordont, aki egész életét egy velejéig elkorrumpálódott baloldal szolgálatában töltötte. Aki csak azért lehetett miniszterelnök, mert fő munkaadója, Gyurcsány Ferenc egyszer igazat beszélt egy mikrofonba. Emlékezzünk, hazudtunk éjjel, hazudtunk nappal – mondta akkor Gyurcsány. Bajnai Gordon ezt a hazug rendszert szolgálta éjjel és nappal. Ebből emelkedett az ország első számú vezetőjévé, ebből a pozícióból pedig bicskanyitogató a keresztény erkölcsről beszélni.
ügyvezető alelnök, JESZ U21
(eredeti: http://jesz.hu/u21-kozlemeny/jesz-u21-legalabb-ma-hallgasson-bajnai)
https://bajko-sokoray.blog.hu/api/trackback/id/tr635695302